Northrop Grumman B-2 Spirit

Northrop Grumman B-2 Spirit arba trumpiau B-2 Spirit (), dažn. B-2 – stealth technologijos, sunkiai radarų pastebimas JAV karinių oro pajėgų strateginis bombonešis, galintis gabenti tiek įprastas, tiek branduolines bombas. 

Šis bombonešis yra vienas iš brangiausių kada nors gamintų lėktuvų. Paskaičiavimai svyruoja nuo 1,157 milijardo iki 2,2 milijardo dolerių už vieną orlaivį.B-2 bomber Tačiau didelę šių sumų dalį sudaro tyrimams ir įrangai išleisti pinigai. Paties lėktuvo gamyba be konstravimo darbo galėjo kainuoti apie 150 milijonų dolerių.

B-2 Spirit buvo kuriamas prasiskverbimui (stealth technologijos pagalba) į gerai saugomas teritorijas, kur anksčiau paprasti bombonešiai patekti negalėdavo. Pagal pirminį projektą turėjo būti pagaminti 135 lėktuvai, vėliau (1980 m.) skaičius sumažintas iki 75. 1992 metais paskelbta, kad bus gaminama tik 20, tačiau vėliau padidinta iki 21. Tiek lėktuvų ir buvo pagaminta. Viena svarbiausių priežasčių, kodėl buvo sumažintas skaičius – Tarybų Sąjungos žlugimas. Ši šalis buvo laikoma viena iš pagrindinių galimų B-2 Spirit taikinių. 

Lėktuvas gali nuskristi apie 11 100 km nepasipildydamas degalų. Tačiau kadangi degalus gali pildytis tiesiog ore, iš tiesų jo skrydžio atstumą riboja tik įgulos ištvermė ir mechanizmų patvarumas. Vieno skrydžio metu gali bombarduoti iki 16 taikinių, o jei pakraunamas mažesnėmis bombomis – ir iki 80-ies.

Įgulą sudaro du žmonės.B-2 Spirit

Pirmasis B-2 skrydis įvyko 1989 metų liepos 17 dieną. Pirmoji kovinė misija buvo Kosove 1999 m. Vėliau šie lėktuvai buvo naudoti dar dviejuose karuose – Afganistane ir Irake. 2025 metais B-2 taip pat buvo panaudotas smūgiams į Irano urano sodrinimo objektus, siekiant sustabdyti branduolinių ginklų programos plėtrą.US B-2 bombers involved in Iran strikes, U.S. official says

 B-2 Spirit avarijos  
2008 m. vasario 23 d. B-2 orlaivis sudužo iš karto po pakilimo iš Anderseno oro pajėgų bazės Guame. Orlaivis sudegė nepataisomai, o abu pilotai sėkmingai katapultavosi. Kadangi orlaivio kaina buvo apie 1,4 mlrd. JAV dolerių, ši avarija laikoma pati brangiausia aviacijos istorijoje.

2022 m. gruodžio 10 d. pastebėjus skrydžio valdymo gedimą B-2 orlaivis leidosi avariniu būdu Vaitmano oro bazėje Misūryje. Po nusileidimo orlaivyje įsiplieskė gaisras, kuris buvo užgesintas. Po kelių mėnesių tyrimo JAV karinės pajėgos pranešė, kad šis konkretus orlaivis nebus taisomas dėl ekonominių priežasčių. Tai buvo antrasis avarijoje nepataisomai nukentėjęs B-2 lėktuvas istorijoje.Runway At Whiteman AFB Remains Closed After B-2 Bomber AccidentUSAF Will Retire, Not Repair, Damaged B-2; Fleet Shrinking to 19 Aircraft

Naudotojai
  JAV Karinės oro pajėgos – 19 vnt. (2025 m.)Air Force Budget overview book

Išnašos

Nuorodos
Northrop Grumman apie B-2
JAV karinės oro pajėgos apie B-2

Kategorija:Bombonešiai
Kategorija:Northrop Grumman orlaiviai
Kategorija:Skraidantis sparnas
Kategorija:Stealth